
# Татарстанда фермерларга кооператив төзү өчен 70 млн сумга кадәр грант биреләчәк

Бүгенге көндә республикада “Яшь фермер” проекты буенча 180 фермер субсидия ала.

Татарстанда яңа эш башлаучы фермерлар ТР Авыл хуҗалыгы һәм азык-төлек министрлыгыннан фермер кооперативлары төзүгә 70 млн сумга кадәр грант алуга дәгъва итә ала. Бу хакта “Татар-информ”да узган матбугат конференциясендә ТР Авыл хуҗалыгы һәм азык-төлек министрлыгының фән, мәгариф һәм инновацион технологияләр бүлеге башлыгы Наил Хәмидуллин хәбәр итте.

“Яңа эш башлаган фермерлар түбәндәге грантларга дәгъва итә ала: кече хуҗалыклар 3 млн сумга кадәр, гаилә фермаларын үстерү өчен грант 30 млн сумга кадәр, фермер кооперативын төзүгә 70 млн сумга кадәр дәүләт ярдәме каралган, - диде ул.

Авыл хуҗалыгы министрлыгының махсус программасы буенча республикада әлеге ярдәмне 180 кеше ала, дип билгеләп узды Наил Хәмидуллин.

* Фото: архив/Николай Александров*

*Бу хакта тулырак: https://tatar-inform.tatar/news/2019/03/05/182056/*

Следите за самым важным и интересным в Telegram-каналеТатмедиа

## Нет комментариев
Татарстанда фермерларга кооператив төзү өчен 70 млн сумга кадәр грант биреләчәк